赞0踩0
魅力上海
《花犯·郭希道送水仙索赋》吴文英小娉婷清铅系靥,蜂黄暗偷晕,翠翘攲鬓。昨夜冷中庭,月下相认,睡浓更苦凄风紧。惊回心未稳,送晓色、一壶葱茜,才知花梦准。湘娥化作此幽芳,凌波路,古岸云沙遗恨。临砌影,寒香乱、冻梅藏韵。熏炉畔、旋移傍枕,还又见、玉人垂绀鬒。料唤赏、清华池馆,台杯须满引。《葱绝句》宋陆文圭丹葩信不类苹蒿,雨后常抽绿玉条。此草岂宜弃调食,瘦茎欲比沈郎腰。《齐天乐》吴文英烟波桃叶西陵路,十年断魂潮尾。古柳重攀,轻鸥聚别,陈迹危亭独倚。凉飔乍起,渺烟碛飞帆,暮山横翠。但有江花,共临秋镜照憔悴。华堂烛暗送客,眼波回盼处,芳艳流水。素骨凝冰,柔葱蘸雪,犹忆分瓜深意。清尊未洗,梦不湿行云,漫沾残泪。可惜秋宵,乱蛩疏雨里。《葱》宋陆游瓦盆麦饭伴邻翁,黄菌青蔬放箸空。一事尚非贫贱分,芼羹僭用大官葱。《三月三日绝句》吴嘉纪船头昨夜雨如丝,沃我盆中兰蕙枝。繁蕊争开修禊日,游人正是到家时。